smcproject/ml-wiki-sentences huggingface dataset:
പരന്ന മേൽക്കൂരയുടെ കോൺക്രീറ്റ് സ്ലാബിൽ കത്തീഡ്രലിന് ചോർച്ചയുണ്ടായി.
റഫറൻസിനായി അവർക്ക് ഫോട്ടോഗ്രാഫുകൾ കാര്യമായി ഒന്നും ഇല്ലായിരുന്നു, അതിനാൽ യഥാർത്ഥ മേൽക്കൂരയുടെ കറുപ്പും വെളുപ്പും ചിത്രത്തെ ആശ്രയിക്കേണ്ടിവന്നു.
ഗ്രേഡ് -1 പൈതൃക ഘടന വിജയകരമായി പുനഃസ്ഥാപിക്കപ്പെട്ടു, ഇതിനായി സോമയയ്ക്ക് യുനെസ്കോ ഏഷ്യ-പസഫിക് ഹെറിറ്റേജ് അവാർഡ് ലഭിച്ചു.
നളന്ദ ഇന്റർനാഷണൽ സ്കൂൾ
ഗുജറാത്തിലെ വഡോദരയ്ക്ക് സമീപം 12 ഏക്കർ സ്ഥലത്ത് നിർമ്മിച്ച നളന്ദ ഇന്റർനാഷണൽ സ്കൂൾ 2003 ൽ അതിന്റെ നിർമ്മാണം ആരംഭിച്ചു.
സ്പോർട്സ്, ഗെയിംസ് സൗകര്യങ്ങൾക്കായി 4 ഏക്കർ സ്ഥലം വേർതിരിച്ചു.
സോമയ തന്റെ പദ്ധതിയിൽ പ്രാദേശിക മേസൺമാർ നിർമ്മിച്ച പ്രാദേശിക ഇഷ്ടിക ഉപയോഗിച്ചാണ് ജയ്പൂരിന്റെ പാരമ്പര്യം പ്രതിഫലിപ്പിച്ചത്.
വിദ്യാർത്ഥികൾക്ക് സമാധാനവും സന്തോഷവും ഉറപ്പുവരുത്തുന്നതിനും സുസ്ഥിരതയ്ക്കും വേണ്ടിയാണ് അവർ പദ്ധതികൾ രൂപകൽപ്പന ചെയ്തത്.
മറ്റ് പദ്ധതികൾ നളന്ദ ഇന്റർനാഷണൽ സ്കൂൾ, വഡോദര ഗോവ ഇൻസ്റ്റിറ്റ്യൂട്ട് ഓഫ് മാനേജ്മെന്റ്, ഗോവ ബിർള ഇൻസ്റ്റിറ്റ്യൂട്ട് ഓഫ് ടെക്നോളജി ആൻഡ് സയൻസസ്, പിലാനി സെൻസർ ടെക്നോളജി ലിമിറ്റഡ്, പൂനെ ടിസിഎസ് ഹൗസ്, മുംബൈ സെന്റ് തോമസ് കത്തീഡ്രൽ, മുംബൈ ഭഡ്ലി വില്ലേജിന്റെ പുനരധിവാസം, അതിന്റെ സ്കൂളും കമ്മ്യൂണിറ്റി സെന്ററും, ഭുജ് ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റ് പുനഃസ്ഥാപിക്കൽ – അഹമ്മദാബാദ് (IIM-A) ലൂയിസ് കാൻ കാമ്പസ് സ്വകാര്യ ജീവിതം
ഹൃദയ ശസ്ത്രക്രിയാ വിദഗ്ധനായ ആനന്ദ് സോമയയെ വിവാഹം കഴിച്ച സോമയ 42 വർഷത്തിലേറെയായി ഒരുമിച്ച് ജീവിക്കുന്നു.
ബൂമറാങ്ങ് ഇംഗ്ലീഷ് വിലാസം https://ml.wikipedia.org/wiki/Boomerang ഒരു സാധാരണ തിരിച്ചുവരുന്ന ബൂമറാങ്ങ്.
ഇടതുവശത്ത് കൂടി എറിയുന്ന ബൂമറാങിന്റെ പാത
കളിക്കോപ്പായും ആയുധമായും ഉപയോഗിക്കുന്ന വളഞ്ഞ ആകൃതിയിലുള്ള മരത്തിന്റെ കഷ്ണമാണ്‌ ബൂമറാങ്ങ് .
ദേശങ്ങൾ, ഗോത്രങ്ങൾ, ഉപയോഗം എന്നിവക്കനുസരിച്ച് വ്യത്യസ്ത വലിപ്പത്തിലും ആകൃതിയിലുമുള്ള ബൂമറാങ്ങുകളുണ്ട്.
ഏറ്റവും ശ്രദ്ധയാകർഷിക്കുന്നത് തിരിച്ചുവരുന്ന ബൂമറാങ്ങാണ്‌.
എറിഞ്ഞാൽ ഒരു ദീർഘവൃത്താകൃതിയുള്ള പാതയിൽ കൂടി സഞ്ചരിച്ച് എറിഞ്ഞ ഇടത്തേക്കുതന്നെ തിരിച്ചു വരുന്ന രീതിയിലുള്ള മരത്തിന്റെ നിർമ്മിതിയാണിത്.
തിരിച്ചുവരാത്ത ബൂമറാങ്ങുകൾ ആയുധങ്ങളായി ഉപയോഗിക്കപ്പെട്ടിട്ടുണ്ടെങ്കിലും തിരിച്ചുവരുന്ന ബൂമറാങ്ങുകൾ പ്രധാനമായും വിനോദത്തിനും സമയം പോക്കിനുമായാണ് ഉപയോഗിച്ചിരുന്നത്.
ആധുനിക തിരിച്ചുവരുന്ന ബൂമറാങ്ങുകൾ പല വലിപ്പത്തിലും ആകൃതിയിലും വ്യത്യസ്ത വസ്തുക്കൾക്കൊണ്ട് നിർമ്മിക്കപ്പെട്ടും കാണപ്പെടുന്നു.
പുരാത ഈജിപ്തുകാർ, കാലിഫോർണിയയിലേയും അരിസോണയിലേയും അമേരിക്കൻ വംശം, തെക്കേ ഇന്ത്യയിൽ അധിവസിച്ചിരുന്നവർ എന്നിവരെല്ലാം പക്ഷികളേയും മുയലുകളേയും വേട്ടയാടാനായി തിരിച്ചുവരാത്ത ബൂമറാങ്ങുകൾ ഉപയോഗിച്ചിരുന്നതായി ചരിത്രത്തിൽ കാണാവുന്നതാണ്‌.
കൂടാതെ ചില ബൂമറാങ്ങുകൾ എറിയപ്പെടാറുമില്ല, ആസ്ട്രേലിയൻ വർഗ്ഗക്കാർ അവർ അടുത്തടുത്തായുള്ള പോരാട്ടങ്ങൾക്കാണുപയോഗിച്ചിരുന്നത്.
വേട്ടയാടാനുള്ള ആയുധം, സംഗീതോപകരണങ്ങളിൽ കൊട്ടുവാൻ, കളിയുദ്ധങ്ങളിൽ, കളിക്കോപ്പ് എന്നിങ്ങനെ വിവിധ ഉപയോഗങ്ങൾക്ക് ബൂമറാങ്ങ് ഉപയോഗിക്കാവുന്നതാണ്‌.
ഏറ്റവും ചെറിയ ബൂമറാങ്ങിന്റെ വലിപ്പം ഒരറ്റം മുതൽ മറ്റേ അറ്റം വരെ 10 സെ.
മീറ്ററിൽ ചെറുതും ഏറ്റവും വലുതിന് 2 മീറ്ററിൽ കൂടുതൽ നീളവുമുണ്ടാകും.
ഗോത്രവർഗ്ഗക്കാർ ഉപയോഗിക്കുന്ന ബൂമറാങ്ങുകൾ അത് നിർമ്മിക്കുന്ന ആൾ വ്യത്യസ്ത അർത്ഥങ്ങളുള്ള ചിത്രപ്പണികൾ അതിൽ കോറിയിടാറുണ്ട്.
ഏതൊക്കെ വേട്ടയാടാൻ അനുയോജ്യം എന്ന നിലയിലും അതത് ജീവികളുടെ ചിത്രം കോറിയിടാറുണ്ട്.
ഇന്ന് നിലവിൽ ഉപയോഗിക്കുന്ന ഭൂരിഭാഗം ബൂമറാങ്ങുകളും വിനോദയാത്രികർ ഉപയോഗിക്കുന്നതോ മൽസരങ്ങൾക്കുള്ളതോ ആയ തിരിച്ചുവരുന്ന രീതിയിലുള്ളതിന്റെ വ്യത്യസ്ത വകഭേദങ്ങളാണ്‌.
മാന്ത്രിക ശക്തിയുണ്ടോ?
പ്രാകൃത മനുഷ്യൻ ഉണ്ടാക്കിയെടുത്ത ഈ മരായുധമെന്ന അത്ഭുതയന്ത്രം വളരെ കാലത്തേക്ക് ശാസ്ത്രജ്ഞന്മാരെപ്പോലും അതിശയിപ്പിച്ചിരുന്നു.
കാഴ്ചയിൽ വളരെ ലഘുവായ മരം കൊണ്ട് നിർമ്മിക്കുന്ന ബൂമറാങ്ങ് മൃഗങ്ങൾക്ക് നേരെ പ്രയോഗിക്കുന്നതിനേക്കാൾ പറവകളെ എയ്യാനായിരുന്നു ഉപയോഗിച്ചിരുന്നത്.
ബൂമറാങ്ങിന്റെ സഞ്ചാര രീതി കണ്ട് പേടിക്കുന്ന പക്ഷികൾ താഴ്ന്നുപറക്കുമ്പോൾ വലയെറിഞ്ഞോ മരത്തടിയെറിഞ്ഞോ വീഴുകയും പതിവുണ്ടായിരുന്നു.
ബൂമറാങ്ങിന് എന്തോ മാത്രികശക്തിയുണ്ടായിരുന്നു എന്നുപോലും അന്നുള്ളവർ വിശ്വസിച്ചിരുന്നു.
മറ്റൊരു സവിശേഷതകൂടി ഇതിനുണ്ട്-ഇരുപതിനായിരം വർഷങ്ങൽക്കിപ്പുറവും ഇന്നും കാര്യമായ മാറ്റങ്ങളൊന്നുമില്ലാതെ ഇത് നിലനിൽക്കുന്നു.
അവലംബം ↑ ↑ Battle Boomerangs ↑
ബൂബി ഇംഗ്ലീഷ് വിലാസം https://ml.wikipedia.org/wiki/Booby
കടൽപക്ഷികളിൽ ഒരു വിഭാഗമാണ് ബൂബി (Booby) .
ഈ ജനുസ്സ് സുല (Sula) എന്നറിയപ്പെടുന്നു.
കൂട്ടമായാണ് ഇവ വസിക്കുന്നത്.
വെള്ളത്തിനടിയിലേക്കു കുതിച്ചുചെന്ന് ഇരപിടിക്കാൻ ഇവയ്ക്കു പ്രത്യേകമായ കഴിവുണ്ട്.
നടുക്കടലിൽ കപ്പലുകളിൽ ചെന്നിരുന്ന് ഇവ മനുഷ്യരുടെ പിടിയിൽ സ്ഥിരമായി അകപ്പെടാറുണ്ട്.
അതിനാൽ ഇവയെ ബോബോകൾ അഥവാ വിഢികൾ എന്നു വിളിക്കുന്നു .
ബോബോയാണ് പിന്നീട് ബൂബിയായി മാറിയത്.
ഒന്നര കിലോഗ്രാം തൂക്കം വെയ്ക്കുന്ന ഇവയ്ക്കു 80 സെന്റീമീറ്റർ നീളം ഉണ്ടാകും.
ആറു തരം ബൂബികളാണ് കാണപ്പെടുന്നത്.
പസഫിക് സമുദ്രത്തിലാണ് ഇവ കൂടുതലായി കാണപ്പെടുന്നത്.
ഗന്നെറ്റുകളുമായി ഇവ അടുത്ത ബന്ധം പുലർത്തുന്നു.
ബൂബിയുടെ ആറു ഉപവർഗ്ഗങ്ങൾ Image Scientific name Common Name Distribution Sula dactylatra masked booby islands in tropical oceans Sula granti Nazca booby eastern Pacific from the islands in Baja California to the Galapagos islands and the Isla de la Plata in Ecuador and Malpelo in Colombia Sula leucogaster brown booby islands and coasts in the pantropical areas of the Atlantic and Pacific oceans Sula nebouxii blue-footed booby Gulf of California down along the western coasts of Central and South America down to Peru Sula sula red-footed booby Sri Lanka, Christmas Island, Sula variegata Peruvian booby Peru അവലംബം പുറത്തേക്കുള്ള കണ്ണികൾ Sula എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Videos of several Booby species on The Internet Bird Collection Archived 2016-04-12 at the Wayback Machine .
ബൂർഷ്വാസി ഇംഗ്ലീഷ് വിലാസം https://ml.wikipedia.org/wiki/Bourgeoisie മാർക്സിസം സാമൂഹിക-മാനവ ശാസ്ത്രങ്ങൾ തൊഴിലാളി ബൂർഷ്വാസി വർഗ്ഗബോധം വർഗ്ഗസമരം പ്രാകൃത കമ്മ്യൂണിസം അടിമത്തം നാടുവാഴിത്തം മുതലാളിത്തം സോഷ്യലിസം കമ്യൂണിസം ധനതത്വശാസ്ത്രം മാർക്സിയൻ ധനതത്വശാസ്ത്രം വിഭവങ്ങൾ ചൂഷണം അദ്ധ്വാനം മൂല്യ നിയമം ഉല്പാദനോപാധികൾ ഉല്പാദന രീതികൾ അധ്വാനശക്തി മിച്ച അദ്ധ്വാനം മിച്ചമൂല്യം വേതന ജോലി ചരിത്രം മുതലാളിത്ത ഉല്പാദനസമ്പ്രദായം വർഗ്ഗ പ്രയത്നം തൊഴിലാളിവർഗ സർവാധിപത്യം Primitive accumulation of capital തൊഴിലാളിവർഗ്ഗ വിപ്ലവം തൊഴിലാളിവർഗ്ഗ സാർവ്വദേശീയത ലോക വിപ്ലവം Philosophy മാർക്സിയൻ തത്ത്വശാസ്ത്രം ചരിത്രപരമായ ഭൗതികവാദം വൈരുദ്ധ്യാത്മക ഭൗതികവാദം Analytical Marxism അരജാകവാദവും മാർക്സിസവും Marxist autonomism Marxist feminism മാർക്സിസ്റ്റ് മാനവികതാവാദം Structural Marxism പാശ്ചാത്യ മാർക്സിസം പ്രധാന മാർക്സിസ്റ്റുകൾ കാറൽ മാർക്സ് ഫ്രെഡറിക് ഏംഗൽസ് കാൾ കോട്സ്കി ജോർജി പ്ലെഖാനോവ് ലെനിൻ ലിയോൺ ട്രോട്സ്കി റോസ ലക്സംബർഗ് മാവോ സെ-തൂങ് ജോർജ് ലൂക്കാക്സ് അന്റോണിയോ ഗ്രാംഷി ഫിദൽ കാസ്ട്രോ ചെ ഗുവേര Karl Korsch Frankfurt School ലൂയി അൽത്തൂസർ വിമർശനങ്ങൾ മാർക്സിസത്തെക്കുറിച്ചുള്ള വിമർശനങ്ങൾ Full list കവാടം:കമ്മ്യൂണിസം This box: view talk edit
സാമൂഹ്യ ശാസ്ത്രത്തിലും രാഷ്ടതന്ത്രത്തിലും ഒരു പ്രത്യേക സമൂഹ്യ - സാമ്പത്തിക  വിഭാഗമെന്ന നിലയിൽ വിശേഷിപ്പിക്കപ്പെടുന്ന ആളുകളെയാണ് ബൂർഷ്വാസി എന്നു പറയുന്നത്.
മുതലാളിത്തസമൂഹങ്ങളിലെ അധികാരം കൈയ്യാളുന്ന വിഭാഗത്തെയാണ് ഇക്കാലത്ത് ഈ പദം കൊണ്ട് വിവക്ഷിക്കുന്നത്.
പാശ്ചാത്യ നാടുകളിൽ ഒരു സാമൂഹ്യ വർഗ്ഗമായിട്ടാണ് ബൂർഷ്വാസിയെ കണക്കാക്കുന്നത് .
മൂലധനത്തിന്റെ ഉടമകളായിരിക്കുകയും ഉല്പാദനോപാധികൾ കയ്യടക്കിവെയ്ക്കുകയും ചെയ്യുന്ന ആളുകളെ ബൂർഷ്വാസി എന്നു വിളിക്കുന്നു .
ഫ്രഞ്ച് ഭാഷയിൽ ആദ്യമുണ്ടായ ഈ വാക്ക് (bourgeois) ബൂർഗ് അല്ലെങ്കിൽ പട്ടണ വാസിയായ ഒരാളെ ഉദ്ദേശിച്ചിട്ടുള്ള ഒന്നായിരുന്നു.
കാലക്രമേണ ഇത് സ്വകാര്യസ്വത്തുടമസ്ഥരെയും പിന്നീട് മദ്ധ്യവർഗ്ഗത്തിനെയും ഉദ്ദേശിക്കുന്ന ഒന്നായി മാറി .
മർക്സിയൻ പ്രത്യയശസ്ത്രം വിഭാവനം ചെയ്യുന്ന വിപ്ലവാഭിമുഖ്യം പ്രകടമാക്കാത്ത യാഥാസ്ഥിതികരെ നിന്ദാപൂർവ്വം വ്യപദേശിക്കുന്ന ഒരു പദമായിട്ടാണ് മാർക്സിസ്റ്റുകാരും ബൊഹീമിയക്കാരും ഈ പദത്തിനെ ഉപയോഗിക്കുന്നത്.
ബൂർഷ്വാ എന്നും ബൂർഷ്വാസി എന്നും ഉച്ചരിക്കാറുണ്ട് .
ബൂർഷ്വാ സമൂഹം
ജീവിതത്തിന്റെ സമസ്ത മണ്ഡലങ്ങളിലേയ്ക്കും ഉപഭോഗ വസ്തുവിന്റെ ക്രയ-വിക്രയം പടർന്നു പന്തലിച്ച ഒരു സമൂഹത്തെയാണു, ബൂർഷ്വാ സമൂഹമെന്നു വിശേഷിപ്പിയ്ക്കുന്നത്.
മാർക്സിസ്റ്റു വിശകലന രീതിപ്രകാരം കുടുംബവും, ഭരണകൂടവും തുടർന്നും നിലനിൽക്കുന്ന ഈ സമൂഹത്തിൽ, വ്യക്തി, കുടുംബം തുടങ്ങി എല്ലാ 'നാമങളും (nouns)' ചരക്കുവൽക്കരിയ്ക്കപ്പെടുന്നതായി നിരീക്ഷിയ്ക്കുന്നു.
കുടുംബം എന്ന വ്യവസ്ഥിതിയിൽ സ്വാഭാവികമായും കാണേണ്ടുന്ന പ്രേമം, സ്നേഹം, സാഹോദര്യം എന്നിവ വറ്റുകയും , കേവലം ക്രയ-വിക്രയ സ്വഭാവമുള്ള ബന്ധങ്ങൾ തൽസ്ഥാനത്തു പ്രതിഷ്ടിക്കപ്പെടുന്നതായും, ഭരണകൂടം ബൂർഷ്വാസിയുടെ (അധീശ വർഗ്ഗത്തിന്റെ) താല്പര്യങ്ങൾ ഒളിമങ്ങാതെ നിലനിർത്താൻ മർദ്ദനോപാധികൾ പ്രയോഗിയ്ക്കുന്ന, അവരുടെ (ബൂർഷ്വാസിയുടെ) സാമ്പത്തിക താല്പര്യങ്ങൾ നേടാനായി ഉള്ള കേവലം ക്രയ-വിക്രയ സ്ഥാപനമായി അധഃപതിയ്ക്കുന്നതായും നിരീക്ഷിയ്ക്കപ്പെട്ടിട്ടുണ്ട്.
ബൂസൈദ് രാജകുടുംബം
ഒമാനിൽ ഭരണം നടത്തുന്ന രാജകുടുംബമാണ് ആൽ ബൂസൈദ് അഥവ ബൂസൈദ് കുടുംബം ( അറബി : آل بو سعيد ‬ ).
അൽസൈദ് രാജവശം എന്നും അറിയപ്പെടുന്നു.
സൽത്തനത്ത് ഓഫ് ഒമാൻ രൂപീകരിക്കുന്നതിന് മുൻപ് നിലനിന്ന ഒമാനി സാമ്രാജ്യം (1744 - 1856), സൽത്തനത്ത് ഓഫ് മസ്കത്ത് ആൻഡ് ഒമാൻ (1856 - 1970) എന്നിവയും, സൽത്തനത്ത് ഓഫ് സാൻസിബാർ (1856 - 1964) എന്ന ഭരണകൂടവും ബൂസൈദ് കുടുംബത്താൽ നയിക്കപ്പെട്ടവരായിരുന്നു.
ഒമാനും കിഴക്കൻ ആഫ്രിക്കൻ പ്രദേശങ്ങളും ഭരിച്ച അഹ്‌മദ് ബിൻ സൈദ് അൽ ബുസൈദി ആണ് കുടുംബത്തിന്റെ ഭരണത്തിന് തുടക്കമിട്ടത്.
ബൂസ്
മാംസം നിറച്ച് ആവിയിൽ പുഴുങ്ങിയ ഒരു മംഗോളിയൻ പലഹാരമാണ് ബൂസ് ( Mongolian : Бууз ; Buryat : Бууза ബുസ , [ബ്ʊːത്͡സ് (ɐ)] ) ആധികാരിക മംഗോളിയൻ , ബുറേഷ്യൻ പാചകരീതിയുടെ ഒരു ഉദാഹരണം ആയ ഈ വിഭവം ചാന്ദ്ര പുതുവത്സരമായ സാഗാൻ സാറിന്റെ സമയത്ത് പരമ്പരാഗതമായി വീട്ടിൽ തന്നെ ഉണ്ടാക്കി കഴിക്കുന്നു.
ഈ ദിവസങ്ങളിൽ തലസ്ഥാനമായ ഉലാൻബത്തറിലെ റെസ്റ്റോറന്റുകളിലും ചെറിയ കഫേകളിലും ഈ ഭക്ഷ്യ വിഭവം ലഭിക്കാറുണ്ട്.
ചരിത്രവും പ്രവർത്തനവും
പ്രദേശത്തുടനീളം സർവ്വസാധാരണമായ ആവിയിൽ വേവിച്ച കൊഴുക്കട്ടയുടെ ഒരു മംഗോളിയൻ പതിപ്പാണ് ബൂസ്.
പദോൽപത്തി പ്രകാരം ബൊയോസി ( ചൈനീസ് : 包子 ; പിൻയിൻ : bāozi ⓘ ) എന്നത് ആവിയിൽ വേവിച്ച കൊഴുക്കട്ടയുടെ മന്ദാരിൻ ഭാഷാ പദമാണ്.
വർഷം മുഴുവനും ഇവ വലിയ അളവിൽ ആഹരിക്കാറുണ്ടെങ്കിലും ഫെബ്രുവരി മാസത്തിലെ മംഗോളിയൻ പുതുവത്സരാഘോഷങ്ങളിലാണ് ഇത് പ്രധാനമായും ഉപയോഗിക്കാറുള്ളത്.
ആഴ്‌ചകൾക്കുമുമ്പ് തയ്യാറാക്കപ്പെടുന്ന ബൂസ് ശീതീകരിച്ചെടുത്ത് സാലഡുകൾ വറുത്ത റൊട്ടി എന്നിവയോടൊപ്പം സ്യൂട്ടേയ് റ്റ്സായ് (മംഗോളിയൻ ചായ), വോഡ്ക എന്നിവയുടെ അകമ്പടിയോടെ കഴിക്കുന്നു.
ചേരുവകളും തയ്യാറാക്കലും വേവിച്ചതും പാകം ചെയ്യാത്തതുമായ buz ബുഉജ് സേവിച്ച ബുര്യതിഅ ഇരട്ട buz.
ബുറേഷ്യ
കൊത്തിയരിഞ്ഞ ആട്ടിറച്ചി അല്ലെങ്കിൽ ഗോമാംസം സവാളയും വെളുത്തുള്ളിയും ഒരുമിച്ചോ ഏതെങ്കിലും ഒന്നോ ചേർത്ത് ഉപ്പിട്ട് ബൂസിൽ നിറയ്ക്കുന്നു.
ചില സന്ദർഭങ്ങളിൽ മുളപ്പിച്ച ജീരകം , മറ്റ് കാലിക ഔഷധസസ്യങ്ങൾ എന്നിവ ചേർത്ത് ഇത് സ്വാദിഷ്ടമാക്കാറുണ്ട്.
ഉടച്ചെടുത്ത ഉരുളക്കിഴങ്ങ് , കാബേജ് അല്ലെങ്കിൽ ചോറ് എന്നിവയും ഇതോടൊപ്പം ചേർക്കാവുന്നതാണ്.
പാചകക്കാരന്റെ മനോധർമ്മനുസരിച്ച് ഇറച്ചിക്കൂട്ട് കുഴച്ച മാവിനുള്ളിലുണ്ടാക്കിയ ചെറിയ അറയിൽ നിറച്ച് മുകളിൽ ചെറിയൊരു സുഷിരം മാത്രം നിലനിർത്തിക്കൊണ്ട് ചുറ്റും മാവുകൊണ്ട് പൊതിഞ്ഞാണ് ഇത് രൂപപ്പെടുത്തുന്നത്.
പിന്നീട് ആവിയിൽ പുഴുങ്ങിയെടുക്കുന്ന ബൂസ്, മാവുകൊണ്ടുള്ള അറയിൽ ഊറി ശേഖരിക്കപ്പെട്ട ഇറച്ചിച്ചാറിനോടൊപ്പം കൈകൊണ്ട് ഭക്ഷിക്കുന്നു.
മറ്റൊരു മംഗോളിയൻ കൊഴുക്കട്ടയിനമായ ഖുഷുറിന്റെ വറുക്കുകയെന്ന പ്രക്രിയ ഒഴിവാക്കിയാൽ അത് ബൂസിന് സമാനമാണ്.
ഇതും കാണുക ഖുഷുർ ജപ്പാനീസ് തുല്യനായ ജിയോസ ജിഅഒജി ആൻഡ് ബൊജി, ചൈനീസ് സഹായങ്ങൾ മണ്ടു, കൊറിയൻ പതിപ്പ് മാന്റോ, തുർക്കിക് / മദ്ധ്യ ഏഷ്യൻ / കോക്കസസ് പതിപ്പ് മൊഡക്, ഇന്ത്യൻ തുല്യത മോമോ, നേപ്പാൾ, ടിബറ്റൻ തുല്യമായത് പെൽമെനി, റഷ്യൻ തുല്യത വരേനികി, ഉക്രേനിയൻ / പോളിഷ് / ലിത്വാനിയൻ തുല്യമായത് ആവിയിൽ വേവിച്ച ഭക്ഷണങ്ങളുടെ പട്ടിക പരാമർശങ്ങൾ പുറം കണ്ണികൾ Mongolfood.info- ൽ നിന്നുള്ള Buuz പാചകക്കുറിപ്പ്
ബൃന്ദാവൻ ഗാർഡൻസ് ഇംഗ്ലീഷ് വിലാസം https://ml.wikipedia.org/wiki/Brindavan_Gardens
മൈസൂറിൽ നിന്ന് 12 കിലോമീറ്റർ അകലെ, കർണാടകയിലെ മാണ്ഡ്യ ജില്ലയിൽ സ്ഥിതി ചെയ്യുന്ന ഒരു പൂന്തോട്ടമാണ് ബൃന്ദാവൻ ഗാർഡൻസ് .
കാവേരി നദിയ്ക്ക് കുറുകെ നിർമ്മിച്ച കൃഷ്ണരാജസാഗര അണക്കെട്ടിനോട് ചേർന്നാണ് ഇത് സ്ഥിതിചെയ്യുന്നത്.
1927 ൽ നിർമ്മാണം ആരംഭിച്ച ഈ ഉദ്യാനം 1932 ൽ പൂർത്തീകരിച്ചു.
പ്രതിവർഷം 2 ദശലക്ഷം വിനോദസഞ്ചാരികൾ സന്ദർശിക്കുന്ന ഈ ഉദ്യാനം ശ്രീരംഗപട്ടണയിലെ പ്രധാന ആകർഷണങ്ങളിലൊന്നാണ്.
മൈസൂരിലെ ദിവാൻ സർ മിർസ ഇസ്മായിൽ, പൂന്തോട്ടങ്ങളോടുള്ള അഭിനിവേശം കാരണം ബൃന്ദാവൻ ഗാർഡൻസ് (പ്രത്യേകിച്ച് കൃഷ്ണരാജ സാഗർ ഡാം) സ്ഥാപിക്കുകയും ആധുനിക മാണ്ഡ്യ ജില്ലയിൽ 120,000 ഏക്കർ (490 കിലോമീറ്റർ 2 ) ജലസേചനം നടത്തുന്നതിന് കാവേരി നദിയിൽ ഹൈ ലെവൽ കനാൽ നിർമ്മിക്കുകയും ചെയ്തു.
നേരത്തെ ബാംഗ്ലൂരിൽ ലാൽബാഗ് ബൊട്ടാണിക്കൽ ഗാർഡൻ നിർമ്മിച്ച ഹൈദർ അലിയാണ് അദ്ദേഹത്തിന് പ്രചോദനമായത്.
കർണാടക സർക്കാർ നിയന്ത്രണത്തിലുള്ള കാവേരി നിരവാരി നിഗാമ (കാവേരി ഇറിഗേഷൻ കോർപ്പറേഷൻ) ആണ് ഈ ഉദ്യാനം പരിപാലിക്കുന്നത്.
ഇത് 60 acres (240,000 m 2 ) ) വ്യാപിച്ചു കിടക്കുന്നു.
അതിനോട് ചേർന്ന് 75 acres (300,000 m 2 ) വരുന്ന ഒരു പഴത്തോട്ടം കൂടിയുണ്ട് കൂടാതെ 2 ഹോർട്ടികൾച്ചറൽ ഫാമുകൾ, നാഗവന (30 ഏക്കർ), ചന്ദ്രവന (5 ഏക്കർ) എന്നിവയുമുണ്ട്.
പൊതുജനങ്ങൾക്കായി തുറന്നിരിക്കുന്ന ഉദ്യാനത്തിൽ, പ്രവേശന ഫീസ് ഈടാക്കുന്നുണ്ട്.
ടോപ്പിയറി വർക്കുകൾ (കുറ്റിച്ചെടികളാൽ സൃഷ്ടിക്കപ്പെട്ട മൃഗങ്ങളുടെ ശിൽപങ്ങൾ), പെർഗൊളാസ്, ഗസീബോസ് എന്നിവയും പൂന്തോട്ടത്തിലുണ്ട്.
പാട്ടുകളുടെ സംഗീതവുമായി സമന്വയിപ്പിക്കുന്ന മ്യൂസിക്കൽ ഫൗണ്ടൻ ആണ് പാർക്കിന്റെ പ്രധാന ആകർഷണം.
സന്ദർശകർക്കായി ബോട്ടിംഗ് സൗകര്യങ്ങളുള്ള ഒരു തടാകവും പൂന്തോട്ടത്തിനുള്ളിൽ ഉണ്ട്.
2005 ൽ 50 ദശലക്ഷം ചിലവിട്ട് പൂന്തോട്ടം പുതുക്കിപ്പണിതു.
നവീകരണത്തിൽ ഡിജിറ്റൈസ്ഡ് സിസ്റ്റം ഉപയോഗിച്ച് സംഗീത ജലധാര നിർമ്മിച്ചതും പ്രവർത്തനരഹിതമായ ജലധാരകളുടെ അറ്റകുറ്റപ്പണികളും ഉൾപ്പെടുന്നു.
2007 ൽ, കാവേരി ജല തർക്കവുമായി ബന്ധപ്പെട്ട പ്രശ്‌നങ്ങൾ ഒഴിവാക്കുന്നതിനായി സുരക്ഷാ നടപടിയായി ഗാർഡനുകൾ ഹ്രസ്വകാലത്തേക്ക് അടച്ചിരുന്നു.
2003-2004 ൽ 2.07 കോടി രൂപ ആയിരുന്ന ഗേറ്റ് കളക്ഷൻ 2004-05 ൽ 2.69 കോടിയായു 2005-06 ൽ 4.3 കോടിയായുംം ഉയർന്നു.
3: 1 എന്ന അനുപാതത്തിൽ കാവേരി നിരവാരി നിഗവും കർണാടക സംസ്ഥാന ടൂറിസം വികസന കോർപ്പറേഷനും (കെഎസ്ടിഡിസി) ഈ വരുമാനം പങ്കിടുന്നു.
gallery ബൃന്ദാവൻ ഗാർഡനിലെ ജലധാരകൾ രാത്രിയിൽ ബൃന്ദാവൻ ഗാർഡൻ ജലധാരകൾ കൃഷ്ണരാജസാഗര അണക്കെട്ടും അതിനടുത്തുള്ള ബൃന്ദാവൻ ഉദ്യാനവും കൃഷ്ണ രാജ സാഗര ഡാം ഡാമിലെ കാവേരിയുടെ പ്രതിമ അവലംബം
Brindavan Garden Officials Website
മാങ്ങാട്ടിടം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Mangattidam_Gramapanchayath
കണ്ണൂർ ജില്ലയിൽ തലശ്ശേരി താലൂക്കിലെ കൂത്തുപറമ്പ് ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് മാങ്ങാട്ടിടം  ഗ്രാമപഞ്ചായത്ത് .
ഈ ഗ്രാമപഞ്ചായത്ത് മാങ്ങാട്ടിടം , കണ്ടംകുന്ന് എന്നീ വില്ലേജുകളിലായി വ്യാപിച്ചുകിടക്കുന്ന ഈ ഗ്രാമപഞ്ചായത്ത്, മട്ടന്നൂർ നിയോജക മണ്ഡലത്തിലാണ് ഉൾപ്പെടുന്നത്.
സി.പി.ഐ(എം) -ലെ പ്രസീത ആണ്‌ ഗ്രാമപഞ്ചായത്ത് പ്രസിഡന്റ്.
മാങ്ങാട്ടിടം ഗ്രാമപഞ്ചായത്തിൽ 18 വാർഡുകളാണുള്ളത്.
വട്ടിപ്രം കണ്ടേരി മെരുവമ്പായി കണ്ടംകുന്ന് നീർവേലി ആയിത്തറ മമ്പറം കൈതേരി 12-ആം മൈൽ കൈതേരി 11-ആം മൈൽ രാമപുരം കരിയിൽ കുറുമ്പക്കൽ അയ്യപ്പൻതോട് ആമ്പിലാട് മാങ്ങാട്ടിടം ശങ്കരനെല്ലൂർ കോയിലോട് കീരാച്ചി ഭൂമിശാസ്ത്രം അതിരുകൾ വടക്ക്: മട്ടന്നൂർ , മാലൂർ , വേങ്ങാട് പടിഞ്ഞാറ്: വേങ്ങാട് തെക്ക്: കൂത്തുപറമ്പ് , കോട്ടയം , ചിറ്റാരിപ്പറമ്പ് , കിഴക്ക്: മാലൂർ , ചിറ്റാരിപ്പറമ്പ് , ഭൂപ്രകൃതി
ഭൂപ്രകൃതിയുടെ അടിസ്ഥാനത്തിൽ പഞ്ചായത്തിനെ ഉയർന്ന കുന്നിൻ പ്രദേശം, കുന്നിൻ ചരിവുകൾ, താഴ്‌വരയിലെ വയലുകൾ എന്നിങ്ങനെ മൂന്നാക്കി തരം തിരിക്കാവുന്നതാണ്‌.
പഞ്ചായത്തിന്റെ വടക്കുഭാഗത്തുകൂടി ഒഴുകുന്ന അഞ്ചരക്കണ്ടി പുഴയും പഞ്ചായത്തിനുള്ളിലൂടെ ഒഴുകുന്ന അയ്യപ്പൻ തോട്, കൈതേരി തോടു എന്നിവയുമാണ്‌ ഈ പഞ്ചായത്തിലെ പ്രധാന ജലസ്രോതസ്സുകൾ.
പഴശ്ശി ജലസേചനപദ്ധതിയുടെ കനാലുകൾ ഈ പഞ്ചായത്തിലൂടെ കടന്നുപോകുന്നു.
സ്ഥിതിവിവരക്കണക്കുകൾ വിസ്തീർണ്ണം(ച.കി.മി) വാർഡുകൾ ആകെ ജനസംഖ്യ ആകെ പുരുഷന്മാർ ആകെ സ്ത്രീകൾ ജനസാന്ദ്രത സ്ത്രീ പുരുഷ അനുപാതം ആകെ സാക്ഷരത സാക്ഷരരായ പുരുഷന്മാർ സാക്ഷരരായ സ്ത്രീകൾ 33.31 18 29766 14492 15274 894 1054 92.79 96.94 88.88 മുൻ പ്രസിഡന്റുമാർ
ക്രമനമ്പർ മുൻ പ്രസിഡന്റുമാരുടെ പേര് കാലാവധി 1 പി.സി.കുഞ്ഞിരാമൻ നമ്പ്യാർ 1963-79 2 ഓടങ്കിഅച്ചുതൻ 1979-84 3 ടി.ബാലൻ 1988-2000 4 എം.കെ.സുധീർ കുമാർ 2000-05 5 എ.വസന്ത 2005-10 ചരിത്രം സാമൂഹ്യസാംസ്കാരികചരിത്രം
ബ്രിട്ടീഷ് ഭരണകാലത്ത് പഴയ മദിരാശി സംസ്ഥാനത്തിന്റെ ഭാഗമായിരുന്ന മലബാറിലുൾപ്പെട്ട കോട്ടയം നാട്ടുരാജ്യത്തിനകത്തെ ഒരുൾനാടൻ ഗ്രാമമായിരുന്നു മാങ്ങാട്ടിടം.
പഴശ്ശിയുടെ പോരാട്ടചരിത്രവുമായി ഈ ഗ്രാമത്തിന്റെ ചരിത്രവും ബന്ധപ്പെട്ടുകിടക്കുന്നു.
ആട്ടക്കഥാസാഹിത്യരംഗത്തെ പ്രതിഭയായിരുന്ന കോട്ടയത്തു തമ്പുരാൻ കോട്ടയം രജകുടുംബത്തിലെ അംഗമായിരുന്നു.
പഴശ്ശിരാജാവിനെയും സേനാനായകൻമാരിൽ പ്രധാനികളായിരുന്ന എടച്ചേരി കുങ്കനെയും, കൈതേരി അമ്പുവിനെയും അമ്പുവിന്റെ സഹോദരിയും, പഴശ്ശിരാജാവിന്റെ കാമുകിയുമായിരുന്ന കൈതേരി മാക്കത്തെയും കുറിച്ചുള്ള ചരിത്രം പാട്ടുകളുടെ രൂപത്തിൽ പണ്ടുമുതൽതന്നെ ഇവിടെ പ്രചാരത്തിലുണ്ട്.
പഴശ്ശിരാജാവ് തന്റെ കാമുകിയായ മാക്കവുമായി കൈതേരിയിൽ ഒളിവിൽ കഴിഞ്ഞതിനെക്കുറിച്ചുള്ള നിറം പിടിപ്പിച്ച വർണ്ണനകൾ സർദാർ കെ.എം.പണിക്കരുടെ പഴശ്ശിരാജാ എന്ന ചരിത്രനോവലിൽ കാണുന്നുണ്ട്.
കുറ്റ വിചാരണയും ശിക്ഷാവിധിയും കൈതേരിയിൽ വച്ച് നടന്നിരുന്നുവത്രെ.
വധശിക്ഷയ്ക്ക് വിധിക്കപ്പെട്ട കുറ്റവാളികളെ കഴുതപ്പുറത്തേറ്റി ഉരുവച്ചാലിൽ കൊണ്ടുവന്നു ശിക്ഷ നടപ്പാക്കിയിരുന്നു.
വിധി നടത്തുന്നിടത്ത് എത്തുന്നതിനു മുമ്പ് കുറ്റവാളികൾ ഉരുകിച്ചാകും എന്ന അർത്ഥത്തിൽ വിധി നടത്തപ്പെടുന്ന സ്ഥലത്തിനെ ഉരുകിച്ചാകൽ എന്നു പറഞ്ഞിരുന്നു.
ആ ഉരുകിച്ചാകലാണത്രെ പിൽക്കാലത്ത് ഉരുവച്ചാൽ ആയി മാറിയത്.
പഴശ്ശിരാജാവിന്റെ കാലശേഷം കോട്ടയം പൂർണ്ണമായും ഈസ്റ്റ് ഇന്ത്യാ കമ്പനിയുടെ നേരിട്ടുള്ള ഭരണത്തിൻകീഴിലായി.
മാങ്ങാട്ടിടം മുൻകാലത്ത് പടുവിലായി അംശ(വില്ലേജ്)ത്തിന്റെ ഒരു ഭാഗമായിരുന്നു.
1930-ൽ റീസർവ്വെ നടന്നപ്പോഴാണ് മാങ്ങാട്ടിടം ഒരു സ്വതന്ത്ര വില്ലേജായി മാറിയത്.
മാങ്ങാട്ടിടം വില്ലേജും കണ്ടുംകുന്ന് വില്ലേജും കൂടിചേർന്ന പ്രദേശമാണ് മാങ്ങാട്ടിടം ഗ്രാമപഞ്ചായത്ത്.
ആദ്യകാല ജനതയെ അടിസ്ഥാനപരമായി രണ്ടായി തരം തിരിക്കാം.
ജന്മികളായ കുറേ സവർണ്ണ കുടുംബങ്ങളും കാർഷികവൃത്തിയും മറ്റു കൈത്തൊഴിലുകളും ഉപജീവനമായി സ്വീകരിച്ച പിന്നാക്ക വിഭാഗങ്ങളും ചേർന്നതായിരുന്നു ഇവിടുത്തെ ഗ്രാമനിവാസികൾ.
നാടൻ കലാരൂപങ്ങളും തെയ്യങ്ങളും കെട്ടിയാടി ഉപജീവനം നടത്തിവന്ന അടിയാളരും സമൂഹത്തിന്റെ ഒരു ഘടകമായിരുന്നു.
അങ്ങിങ്ങായി കാണുന്ന ക്ഷേത്രങ്ങളും കാവുകളും സമൂഹത്തിൽ ഐക്യം ഊട്ടിയുറപ്പിക്കുന്നതിൽ നിർണ്ണായക സ്വാധീനം ചെലുത്തിയിരുന്നു.
നമ്പൂതിരി ഇല്ലങ്ങൾ ധാരാളമായി നിലനിന്നിരുന്ന ചില പ്രദേശങ്ങൾ പഞ്ചായത്തിലുണ്ടായിരുന്നു.
ഈ പഞ്ചായത്തിലെ ഭൂമി മുഴുവൻ പണ്ടുകാലത്ത്, രണ്ടുപുറ തറവാട്, പടുവിലാൻ, ചന്ത്രോത്ത്, തുടങ്ങിയ ഏതാനും ജന്മിതറവാടുകളുടെ അധീനതയിലായിരുന്നു.
ജാതിസമ്പ്രദായം മറ്റെവിടെയുമെന്നപോലെ ഈ പഞ്ചായത്തിൽപെട്ട പ്രദേശത്തും അതിന്റെ മുഴുവൻ ഭീകരതയോടും കൂടി നിലനിന്നിരുന്നു.
തൊട്ടുകൂടായ്മയുടെയും തീണ്ടിക്കൂടായ്മയുടെയും ഭീതിപ്പെടുത്തുന്ന ഓർമ്മകൾ ഇന്നും ഇവിടുത്തെ പഴമനസ്സുകളിൽ നിന്നും തീർത്തും മാഞ്ഞുപോയിട്ടില്ല.
അക്കാലത്ത് കീഴാളസ്ത്രീകൾക്ക് മാറു മറയ്ക്കാനുള്ള സ്വാതന്ത്ര്യം പോലും നിഷേധിക്കപ്പെട്ടിരുന്നു.
1892-ൽ സ്ഥാപിതമായ മാങ്ങാട്ടിടം എൽ.പി.സ്കൂളാണ് വിദ്യാഭ്യാസരംഗത്ത് പഞ്ചായത്തിലുണ്ടായ ആദ്യത്തെ സംരംഭം.
മാങ്ങാട്ടിടം എലിമെന്ററി സ്ക്കൂൾ എന്നായിരുന്നു ഇതിന്റെ ആദ്യത്തെ പേര്.
നാടാകെ ദേശീയപ്രസ്ഥാനത്തിന്റെ പ്രക്ഷോഭങ്ങളുടെ ഭാഗമായി ഉരുകിതിളച്ചപ്പോൾ അതിന്റെ അലയൊലികൾ ഈ പ്രദേശത്തും വീശിയടിച്ചു.
ഈ പഞ്ചായത്തിൽ നിന്നും സ്വാതന്ത്യ്ര സമരപ്രവർത്തനങ്ങളിൽ പങ്കെടുത്ത നിരവധി പേരുണ്ട്.
വി.എം.കുഞ്ഞിരാമൻ നമ്പ്യാർ, വയലാളി കുഞ്ഞിരാമൻ, സി.കെ.മമ്മദ്, കല്ലായി കുമാരൻ എന്നിവർ അക്കൂട്ടത്തിൽ പ്രമുഖരാണ്.
1940-കളുടെ ആദ്യ നാളുകളിൽ എ.കെ.ജിയുടെ പ്രവർത്തനങ്ങൾ മാങ്ങാട്ടിടം പ്രദേശത്തെ ജനങ്ങളിൽ പ്രബുദ്ധമായ രാഷ്ട്രീയ ബോധത്തിന്റെ വെളിച്ചം തെളിയിക്കുവാൻ പ്രേരകമായി.
എ.കെ.ജിയുടെ നേതൃത്വത്തിൽ സ്വാതന്ത്ര്യപ്രസ്ഥാനത്തിന്റെ ഭാഗമായി തക്ളിയിൽ നൂൽനൂറ്റു കൊണ്ടുള്ള യാത്രയും, വറുതിയുടെ ഭീകരരൂപം വിളിച്ചോതിക്കൊണ്ടുള്ള പട്ടിണി ജാഥയുടെ പ്രചരണപര്യടനവും മാങ്ങാട്ടിടത്തെ ദേശീയപ്രസ്ഥാനത്തിന്റെ ധാരയിലേക്ക് കൊണ്ടുവന്ന സംഭവങ്ങളായിരുന്നു.
സുഭാഷ് ചന്ദ്രബോസിനോടൊപ്പം ഐ.എൻ.എ. സേനയിൽ സേവനമനുഷ്ഠിച്ച വ്യക്തിയായിരുന്നു ക്യാപ്റ്റൻ നെല്ലിക്ക അച്ച്യുതൻ.
കൂടാതെ സ്വാതന്ത്യ്രസമര പോരാളികളായ ഒ.കരുണാകരൻ നമ്പ്യാർ, കമ്മാരൻ നമ്പ്യാർ എന്നിവരും ഇവിടെ നിന്നുള്ളവരായിരുന്നു.
ഹിന്ദി ഭാഷാപഠനവും, ഗ്രന്ഥശാലാ പ്രവർത്തനങ്ങളും വയോജനവിദ്യാഭ്യാസ പ്രവർത്തനങ്ങളും അയിത്തോച്ചാടന പ്രവർത്തനങ
്ങളും മദ്യനിരോധനത്തോടനുബന്ധിച്ചുള്ള കള്ളുഷാപ്പ് പിക്കറ്റിങ്ങും ഇവിടെ നടന്നിട്ടുണ്ട്.
പഞ്ചായത്തിലെ പല സ്ഥലനാമങ്ങളുടെയും പിന്നിലുള്ള കഥകൾ ചരിത്രപരവും കൌതുകകരവുമാണ്.
ശങ്കരനെല്ലൂർ എന്ന സ്ഥലത്തിന് ആ പേരു ലഭിച്ചത്, ശങ്കരന്റെ നല്ല ഊര് (ശിവക്ഷേത്രങ്ങളുള്ള നല്ല സ്ഥലം) ആയതിനാലാണത്രെ.
അമ്പലങ്ങളുടെ നാടായിരിക്കാം ആമ്പിലാട് ആയിമാറിയത്.
കുഞ്ഞല്ലൂർ അമ്പലം, കണ്ണഞ്ചാൻ അമ്പലം, മുല്ലപ്പളളി അമ്പലം, അമ്പലപ്പറമ്പ് എന്നിവയുടെ സാന്നിധ്യം മേൽപ്പറഞ്ഞ വാദത്തെ സാധൂകരിക്കുന്നു.
പൂനത്തിൽ ഇല്ലം, ഏറോത്തില്ലം, കല്ലറ ഇല്ലം, മൊടത്തേടത്തില്ലം മുതലായ ഇല്ലപ്പേരുകൾ ഇവിടെ ഇപ്പോഴുമുണ്ട്.
കൃഷ്ണഗാഥാകർത്താവായ ചെറുശ്ശേരിയുമായി ബന്ധപ്പെടുത്തി പറഞ്ഞുകേൾക്കുന്ന പൂനത്തിൽ ഇല്ലം, മുകളിൽ പരാമർശിച്ച പുനത്തിൽ ഇല്ലം തന്നെയാണെന്ന് പറയപ്പെടുന്നു.
കഷ്ണം കഷ്ണമായി കുന്നുകൾ കാണപ്പെടുന്നതുകൊണ്ടാണ് കണ്ടംകുന്നിന് ആ പേരു ലഭിച്ചത്.
ചുറ്റുപാടും താഴ്ന്ന സ്ഥലങ്ങളും മധ്യത്തിൽ വട്ടി കമഴ്ത്തിയതും ഉയർന്നുനിൽക്കുന്നതുമായ സ്ഥലമെന്ന നിലയ്ക്കുമാണ് വട്ടപ്രം (വട്ടിപ്പുറം) എന്ന സ്ഥലപ്പേരുണ്ടായത് എന്ന് വിശ്വസിക്കപ്പെടുന്നു.
പഴയ കാലത്ത് ജാതിവ്യവസ്ഥയും അയിത്തവും ഒക്കെയുണ്ടായിരുന്ന ഈ പ്രദേശത്ത്, പിൽക്കാലത്ത് വളർച്ചയുടെ നാളുകളിൽ വിവിധ ജാതി മതസ്ഥരായ ആളുകൾ തമ്മിൽ സാഹോദര്യത്തോടെ കഴിഞ്ഞുവന്നു.
മതമൈത്രി എന്നും നിലനിന്നങ്കിലും 1970 കാലത്ത് തലശ്ശേരി കേന്ദ്രമായി പൊട്ടിപ്പുറപ്പെട്ട വർഗ്ഗീയലഹളയിൽ സമാധാനം പുന:സ്ഥാപിക്കാനുള്ള ശ്രമത്തിനിടയിൽ യു.കെ.കുഞ്ഞിരാമന് ജീവത്യാഗം ചെയ്യേണ്ടിവന്നു.
ഇവിടെ അംഗൻവാടികളും, പ്രീപ്രൈമറി സ്ഥാപനങ്ങളും ഉൾപ്പെടെ പ്രൈമറി തലം മുതൽ കോളേജുതലം വരെയുള്ള വിദ്യാഭ്യാസസ്ഥാപനങ്ങളും ഇവിടെ പ്രവർത്തിക്കുന്നുണ്ട്.
മുപ്പതിൽ അധികം വായനശാലകൾ പഞ്ചായത്തിൽ പ്രവർത്തിക്കുന്നുണ്ട്.
ലോക്കൽ അതോറിറ്റിയുടെ കീഴിലുള്ള ഓണക്കൻ ഗുരുക്കൾ സ്്മാരകവായനശാല ആന്റ് ഗ്രന്ഥാലയം, സ്വാതന്ത്യ്ര സമരകാലഘട്ടത്തിൽ സ്ഥാപിക്കപ്പെട്ട ദേശബന്ധു വായനശാല, കൈതച്ചാൽ അജയ വായനശാല ആന്റ് ഗ്രന്ഥാലയം, രചന വായനശാല ആന്റ് ഗ്രന്ഥാലയം, മമ്പ്രം ഗ്രാമദീപം വായനശാല, ആയിത്തറ അച്യുതൻ സ്മാരക വായനശാല ആന്റ് ഗ്രന്ഥാലയം, കൈതേരി യുവജന വായനശാല എന്നിവ ഈ രംഗത്തെ പ്രധാന സ്ഥാപനങ്ങളാണ്.
1964-ൽ സ്ഥാപിക്കപ്പെട്ട നിർമ്മലഗിരി കോളേജ് ആണ്‌ പ്രധാന ഉന്നതവിദ്യാഭ്യാസസ്ഥാപനം.
തലശ്ശേരി-കൂർഗ് റോഡ് ഈ പഞ്ചായത്തിലൂടെയാണ്‌ കടന്നുപോകുന്നത്.
കേരളത്തിലെ ഗ്രാമപഞ്ചായത്തുകളുടെ പട്ടിക അവലംബം ↑ ↑ കേരള സർക്കാർ തദ്ദേശസ്വയം ഭരണ വകുപ്പ് -മാങ്ങാട്ടിടം ഗ്രാമപഞ്ചായത്തിലെ വാർഡുകൾ ↑ ↑ കേരള സർക്കാർ തദ്ദേശസ്വയം ഭരണ വകുപ്പ് -മാങ്ങാട്ടിടം ഗ്രാമപഞ്ചായത്തിന്റെ ചരിത്രം
മാങ്ങനാറി ഇംഗ്ലീഷ് വിലാസം https://ml.wikipedia.org/wiki/Limnophila_repens
വെള്ളം കയറിക്കിടക്കുന്ന സ്ഥലങ്ങളിൽ വളരുന്ന ഒരു ചെറിയ ചെടിയാണ് മാങ്ങനാറി .
( ശാസ്ത്രീയനാമം : Limnophila repens ) .
ഏകവർഷിയായ ഈ സസ്യം ചതുപ്പുനിലങ്ങളിലും നെൽപ്പാടങ്ങളിലും കാണാറുണ്ട്.
വളരെ വേഗം വളരുന്ന ഈ ചെടിക്ക് വെള്ളത്തിന്റെ അടിയിൽ പോലും ജീവിക്കാൻ കഴിയും.
സവിശേഷതകൾ ചെടിക്ക് മാങ്ങയുടേതിനു സാമ്യമുള്ള ഗന്ധമാണ്.
ഇലകളിലും തണ്ടിലും ധാരാളം ജലാംശം സൂക്ഷിക്കുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.iucnredlist.org/details/177117/0 വിക്കിസ്പീഷിസിൽ Limnophila repens എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Limnophila repens എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മാങ്ങയിഞ്ചി ഇംഗ്ലീഷ് വിലാസം https://ml.wikipedia.org/wiki/Curcuma_amada
ഇഞ്ചി കുടുംബത്തിലെ ഒരു അംഗമാണ് മാങ്ങയിഞ്ചി Curcuma amada (mango ginger).
പച്ചമാങ്ങയുടെ രുചിയുമായി സാമ്യമുള്ള ഇഞ്ചിയായതു കൊണ്ടാണ് ഇത് മാങ്ങയിഞ്ചി ഇന്ന് വിളിക്കുന്നത് .
തെക്കേ ഇന്ത്യയിലാണ് ഇത് സാധാരണയായി കണ്ടുവരുന്നത്.
അച്ചാറിടാനും ചമ്മന്തി അരക്കാനുമാണ് ഇത് കൂടുതായി ഉപയോഗിക്കുന്നത്.
ചിത്രശാല മാങ്ങയിഞ്ചി;ഒരു സമീപദൃശ്യം മാങ്ങയിഞ്ചി ചമ്മന്തി അവലംബം Curcuma amada എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മാങ്ങാട്ടിടം യു.പി. സ്കൂൾ ഇംഗ്ലീഷ് വിലാസം https://ml.wikipedia.org/wiki/Mangattidam_U.
P._School വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
കണ്ണൂർ ജില്ലയിലെ മാങ്ങാട്ടിടം ഗ്രാമപഞ്ചായത്തിലെ ഒരു വിദ്യാലയമാണ് മാങ്ങാട്ടിടം യു.പി. സ്കൂൾ.
പത്തൊൻപതാം നൂറ്റാണ്ടിലാണ് ഈ വിദ്യാലയം സ്ഥാപിക്കപ്പെട്ടത്.
1939-ലാണ് പുതിയ കെട്ടിടം നിർമ്മിച്ച് സ്കൂൾ ഇന്നത്തെ സ്ഥലത്തേക്ക് മാറ്റി സ്ഥാപിച്ചത്.
1957ൽ അധികാരത്തിൽ വന്ന ഇ.
എം.എസ്സിൻറെ നേതൃത്വത്തിലുള്ല കമ്മ്യൂണിസ്റ്റ് മന്ത്രിസഭയുടെ വിദ്യാഭ്യസനയം സ്കൂളിന്റെ വളർച്ചക്ക് സഹായകമായി.
ലോവർപ്രൈമറി വിഭാഗം മാത്രമുണ്ടായിരുന്ന സ്കൂൾ 1958 ജൂലൈമാസത്തിൽ അപ്പർ പ്രൈമറി സ്കൂളായി ഉയർത്തപ്പെട്ടു.
മഹാകവി വി.വി.കെയുടെ അദ്ധ്യക്ഷതയിൽ പാർലമെൻറിലെ പ്രതിപക്ഷനേതാവായിരുന്ന ശ്രീ എ.കെ. ഗോപാലൻ യു.പി. സ്കൂൾ ഉദ്ഘാടനം ചെയ്തു.
ശ്രീമതി വി. സുമിത്ര പ്രധാനാധ്യാപികയായി.
1961 ജൂലൈമാസം മുതൽ ശ്രീ പി. നാണുമാസ്റ്ററും,1963 മുതൽ ശ്രീ എം. കരുണൻമാസ്റ്ററും ഹെഡ്മാസ്റ്റർമാരായി.
1997 മുതൽ ശ്രീമതി വി.രാജലക്ഷ്മിയായിരുന്നു പ്രധാനാധ്യാപിക.
2008 മുതൽ ശ്രീമതി എം.കമലം പ്രധാനാധ്യാപികയായി പ്രവർത്തിച്ചുവരുന്നു.
മൺമറഞ്ഞുപോയ സർവ്വശ്രീ പി. കോരൻ, എം. അന്പു, പി. കുഞ്ഞിരാമൻ, ടി. പൈതൽ, പി. കുഞ്ഞാമൻ, കെ. കൃഷ്ണൻ നമ്പ്യാർ, പി. അപ്പ, എൻ. ചാത്തുക്കുട്ടി, കാരായി ചാത്തുക്കുട്ടി, പി.പി. നാരായണൻ അടിയോടി, കെ. കുഞ്ഞിരാമൻ, പി.ഗോവിന്ദൻ, കെ.വി. അച്ചുതൻ നമ്പ്യാർ, കെ. അനന്തൻ എന്നിവർ പഴയതലമുറയിൽപ്പെട്ട അദ്ധ്യാപകരാണ്.
പില്ക്കാലത്ത് ഇവിടെ സേവനമനുഷ്ഠിച്ചിരുന്ന ശ്രീമതി കെ. ചിരുത, എൻ. അച്ചുതൻ, പി. നാണു, ശ്രീമതി കെ.വി. പദ്മാക്ഷി, സി.കെ. സൌമിനി, കെ. ജനാർദ്ദനൻ, കെ.കെ. ബാലകൃഷ്ണൻ, ദീർഘകാലം പ്യൂൺ ആയി സേവനമനുഷ്ഠിച്ച ശ്രീ കെ. കുമാരൻ എന്നിവരും ഇപ്പോൾ ജീവിച്ചിരിപ്പില്ല.
ശ്രീ കെ. ചാത്തുക്കുട്ടി, ശ്രീമതി വി. സുമിത്ര, ശ്രീ എം. കരുണൻ, ശ്രീമതി എം. ഭാരതി, ശ്രീ സി. ഗംഗാധരൻ, ശ്രീ പി. രമേശൻ, ശ്രീ പി.എ. വിശ്വനാഥൻ, ശ്രീ സി. രഘുനാഥൻ എന്നിവർ ജോലിയിൽനിന്ന് വിരമിച്ച് വിശ്രമജീവിതം നയിക്കുന്നു.
1960-ൽ കുട്ടികൾ കുറഞ്ഞതിനാൽ സ്കൂൾ അൺ എക്കണോമിക്കായി പ്രഖ്യാപിക്കപ്പെട്ടിരുന്നെങ്കിലും പിന്നീട് തുടർച്ചയായി കുട്ടികൾ വർദ്ധിച്ചുവന്നു.
2004 മുതൽ ഇംഗ്ളീഷ് മീഡിയം ക്ളാസ്സുകൾ ആരംഭിച്ചിട്ടുണ്ട്.
കമ്പ്യൂട്ടർപരിശീലനവും നൽകുന്നു.
ഈ വിദ്യാലയത്തിൽ അൺ എയ്ഡഡ് വിദ്യാലയങ്ങൾ കാരണം കുട്ടികളുടെ കുറവുണ്ടായിട്ടില്ല.
പാഠാനുബന്ധപ്രവർത്തനങ്ങളിൽ സ്കൂൾ എക്കാലത്തും മികവ് കാണിച്ചിട്ടുണ്ട്.
സബ്ജില്ലാ-ജില്ലാതല മൽസരങ്ങളിലും ചിലപ്പോൾ സംസ്ഥാനതല മൽസരങ്ങളിലും സ്കൂളിലെ കുട്ടികൾ സമ്മാനങ്ങൾ നേടിയിട്ടുണ്ട്.
മികച്ചപ്രകടനം കാഴ്ചവെക്കുന്നവർക്ക് വിവിധ എൻഡോവ്മെൻറുകൾ മുഖേന സമ്മാനങ്ങൾ നൽകിവരുന്നു.
ഇന്നത്തെ മാങ്ങാട്ടിടം സർവ്വീസ് സഹകരണ ബാങ്കിൻറെ പ്രാഗ്രൂപമായ മാങ്ങാട്ടിടം പരസ്പരസഹായസംഘം രൂപീകരിച്ചതും ഏറെക്കാലം പ്രവർത്തിച്ചതും ഈസ്കൂളിൽ വെച്ചായിരുന്നു.
ഇവിടത്തെ അദ്ധ്യാപകനായ ശ്രീ പി. ഗോവിന്ദൻ ആയിരുന്നു സ്ഥാപകസെക്രട്ടറി.
പിൽക്കാലത്ത് അദ്ധ്യാപകനായ ശ്രീ സി. ഗംഗാധരൻ ദീർഘകാലം ബാങ്കിന്റെ പ്രസിഡണ്ടായിരുന്നിട്ടുണ്ട്.